Giulio Andreotti
Store norske leksikon,Historie,Verdens historie og samtidshistorie,Europa,Italias historie,Italias samtidshistorie
Giulio Andreotti var en italiensk politiker, jurist. Har var medlem av partiet Democrazia cristiana og var statsminister fra 1972 til 1973, fra 1975 til 1979 og fra 1989 til 1992.
Fra 1944 var Andreotti en nær medarbeider av Alcide De Gasperi. Han ble medlem av den grunnlovgivende forsamlingen i 1946 og av parlamentet i 1947. Andreotti er en av de mest markante politikerne i italiensk etterkrigshistorie, og var en svært viktig figur i det kristendemokratiske partiet Democrazia cristiana (DC) helt fram til partiet ble nedlagt i 1994 etter de store korrupsjonsavsløringene som rystet italiensk politikk i begynnelsen av 1990-årene. Andreotti har siden 1954 vært regjeringsmedlem en rekke ganger; har var statsminister 1972–73 og 1975–79, utenriksminister 1983–89 og statsminister igjen 1989–92. Andreotti ble utnevnt til senator på livstid i 1991.I 1993 ble Andreotti fratatt parlamentarisk immunitet og satt under etterforskning for påstått forbindelse med mafiaen. 1999 ble han frikjent for anklager om mafia-samarbeid. Saken ble imidlertid anket, og i 2002 ble Andreotti dømt til 24 års fengsel for å ha beordret et drap på en journalist i 1979. Også denne dommen ble anket, og 2003 ble Andreotti frikjent for drapet. Dommen inneholdt derimot kritikk av Andreotti for hans nære forbindelser med mafiaen frem til ca. 1980. Andreotti ble imidlertid ikke formelt dømt for noe straffbart forhold, ettersom saken ble regnet som foreldet. Les mer i Store norske leksikon Italias politiske system Italias samtidshistorie fra 1945 til 1990 Italias samtidshistorie etter 1990